Luonto on antanut meille kaikki upeat raaka-aineet, joten haluamme myös vastavuoroisesti kohdella sitä hyvin. Kaikki käyttämämme raaka-aineet ovat sertifioitua luomua, jonka tuottamisessa on otettu huomioon luonto monin tavoin. Sertifioinnin kriteerien mukaan esimerkiksi kemialliset lannoitteet ja monokulttuuri ovat kiellettyjä, ja eri kasveja viljellään vuoroviljelynä maaperän ravinteikkuuden säilyttämiseksi. Värjäys tapahtuu suljetuissa järjestelmissä reaktiivivärein, jolloin kuitu reagoi täydellisesti värin kanssa, eikä jätä jäämiä. Muusta tekstiiliteollisuudesta poiketen kromivärejä ja raskasmetyallisuoloja ei käytetä luomutuotannossa lainkaan. Täältä voit lukea lisää luomutuotannosta. Omat tuotteemme ommellaan Suomessa, jolloin valmiiden tuotteiden rahtimatkat pysyvät lyhyinä. Työn suorittavat parhaista mahdollisista raaka-aineista huolellisesti omat ompelijamme, jolloin tuotteet ovat pitkäikäisiä. Niitä ei viimeistellä lainkaan luonnolle ja ihmisille haitallisilla koinsuoja-aineilla, jolloin ne ovat turvallisia käyttää. Koinsuojana toimii tuotteiden säilytys niiden alkuperäisissä tuotepusseissa. Amerplast valmistaa tuotepakkauksemme ympäristöystävällisestä Green PE-materiaalista. Green PE:n valmistuksessa käytetään etanolia, joka saadaan sokerintuotannon sivutuotteena Tuotepakkaukset voidaan palauttaa muovipakkausten keräyspisteeseen. Olemme suunnitelleet tuotantomme resurssiviisaasti, ja olemme harjoittaneet kiertotaloutta jo kauan ennen kuin koko termi oli edes keksitty. Esimerkiksi ylijäävät valkoiset villatilkut karstataan villapetivaatteiden täytteeksi, ja värilliset tilkut kerätään teollisuuteen tarvittavien imeytysmattojen raaka-aineeksi.  Kaikki tuotteemme valmistetaan 100% uusiutuvalla energialla, ja tuotanto-, varasto- ja myymälätilojemme lämmityksessä hyödynnämme uusiutuvaa maalämpöä. LED-valot ja ilmanvaihdossa lämmön talteenotto lisäävät energiatehokkuutta. Iso osa ekologiaa on tuotteiden oikea huolto ja pesu. Myymämme Sonett-pesuaineet ovat nopeasti luontoon hajoavia ympäristöystävällisiä tuotteita. Kannustamme myös poisheittämisen sijaan korjaamaan ja korjauttamaan tuotteita. Valikoimastamme löytyy myös useita tuotteita korjaamisen ja paikkaamisen avuksi. Pesujen aikana sekä elinkaarensa päässä kierrätysmuovistakin valmistettujen tuotteiden mikromuovit päätyvät takaisin vesistöihin, kun taas puhtaat luonnonkuidut maatuvat 100% osaksi luonnon kiertokulkua.